title: Margarét Thatcher
text: Thatcher melajah kimia ring Somerville College, Oxford, miwah makarya ajebos manados panilik ahli kimia, sadurung dados pangacara. Ida Anggota Parlemén kapilih antukFinchley ring 1959. Edward Heath nunjuk Sékrétaris Negara antuk Pandidikan miwah Sains ring Pemeréntahan 1970–1974. Ring 1975, ida ngalahang Heath ring Pamilihan kapemimpinan Partai Konservatif manados Pamimpin Oposisi, anak istri kapertama sané mimpin partai politik ageng ring Britania Raya. Manados Maha Patih sesampun ngamenang pamilihan umum 1979, Thatcher ngenalang sarangkaian kabijakan ékonomi sané kanikain antuk ngawalikang inplasi sané duur miwah parjuangan Inggris sesampun Masan Dingin Katenpuasan taler résési sané pacang rauh. Tatwa politik miwah kabijakan ékonomi nyané nganekenang dérégulasi (kautama ring séktor kajinahan), privatisasi utsaha negara, miwah mingurangin kakuasaan miwah pingaruh seka pakarya. Popularitas nyané ring warsa-warsa kapertama nyané ring kantor ngamudar ring tengah résési miwah munggah nyané pangangguran, nganti kamenangan ring Yuda Falklands warsa 1982 miwah pamulihan ékonomi maktaang kabangkitan malih dukungan, asapunika ida kapilih malih antuk kamenangan telak 1983. Ida selamat saking pacobaan pamademan olih IRA sauntara ring warsa 1984 pangeboman hotél Brighton miwah mikolehin kamenangan politik ngalawan Seka Pakarya Nasional ring pamogokan panambang 1984–85.